Det første spillet ble utgitt i 1997 og var på den tiden revolusjonerende og nytenkende med den store graden av frihet spilleren ble gitt, noe som spillene i ettertid har holdt fokus på. Spillet var ikke like historiebasert som etterkommerne, det var mer et «bevege seg fritt rundt og oppnå poeng-spill». Spillet var i 2D og sett fra et fugleperspektiv, noe som begrenset sikten for spilleren, men ble brukt for å gi spilleren mest mulig frihet med datidens teknologi.